ການ​​ສ້າງ​ຂົວ ​ຂ້າມນ້ຳ​ຂອງ ​ສ​ຳ​ລັບ​ທາງ​ລົດ​ໄຟ ລາວ-ຈີນ ຢູ່​ຫຼວງ​ພະ​ບາງ ເຊື່ອມຈອດກັນແລ້ວ
ການ​ກໍ່​ສ້າງ​ທາງ​ລົດ​ໄຟ ລາວ-ຈີນ ໄດ້​ຄືບ​ໜ້າ​ແລ້ວ ກວ່າ 70 ເປີ​ເຊັນ​ ຂອງ​ແຜນ​ການ ​ໂດຍມີໄລຍະທາງທັງໝົດ 414 ກິໂລແມັດ.
ການກໍ່ສ້າງຂົວຂ້າມນ້ຳຂອງສຳລັບທາງລົດໄຟ ລາວ-ຈີນ ຢູ່ທີ່ຫຼວງພະບາງ ໄດ້ເຊື່ອມ ຈອດກັນແລ້ວ ທັງຍັງບຸກເບີກພື້ນທີ່ກໍ່ສ້າງສະຖານີລົດໄຟ ແລະ ການພັດທະນາເຂດ ເສດຖະກິດພິເສດ ທ່ານ ຟະ ເປົ້າ ເຊ້ຍ ຮອງຜູ້ອຳນວຍການບໍລິສັດວິສະວະກຳທາງລົດໄຟເລກ 8 ຈຳກັດ ຊຶ່ງຮັບເໝົາກໍ່ສ້າງທາງລົດໄຟ ລາວ-ຈີນ ຢູ່ເຂດແຂວງຫຼວງພະບາງ ຖະແຫຼງວ່າການ ກໍ່ສ້າງຂົວຂ້າມນ້ຳຂອງ ສຳລັບທາງລົດໄຟ ລາວ-ຈີນ ຢູ່ແຂວງຫຼວງພະບາງ ໄດ້ເຊື່ອມຕໍ່ 2 ຝັ່ງເຂົ້າກັນແລ້ວໃນທ້າຍເດືອນກໍລະກົດ 2019 ແລະ ໃນປັດຈຸບັນນີ້ຍັງໄດ້ເລັ່ງການ ບຸກເບີກພື້ນທີ່ ສຳລັບຮອງຮັບການກໍ່ສ້າງສະຖານີລົດໄຟ ແລະ ການພັດທະນາເຂດ ເສດຖະກິດພິເສດຢູ່ເຂດເມືອງຈອມເພັດ ອີກດ້ວຍ ຂົວລົດໄຟຂ້າມນ້ຳຂອງດັ່ງກ່າວນີ້ມີຄວາມຍາວ 1,458 ແມັດ ແລະ ມີເສົາຮອງຮັບໂຄງ ສ້າງຂົວ 34 ເສົາ, ໃນນີ້ເປັນເສົາຫຼັກ 5 ເສົາ ແລະ ສຳເລັດກ່ອນກຳນົດເຖິງ 7 ເດືອນ ດ້ວຍເຫດນີ້ຈຶ່ງເຊື່ອໝັ້ນວ່າການກໍ່ສ້າງທາງລົດໄຟ ລາວ-ຈີນ ໃນແຂວງຫຼວງພະບາງ ຈະສຳເລັດຕາມແຜນການທີ່ວາງໄວ້ຢ່າງແນ່ນອນ ທັງນີ້ບໍລິສັດວິສະວະກຳທາງລົດໄຟ ເລກ 8 ຈຳກັດເປັນຜູ້ຮັບຜິດຊອບກໍ່ສ້າງທາງລົດໄຟ ລາວ-ຈີນ ໄລຍະທາງຍາວ 37 ກິ ໂລແມັດຢູ່ໃນເຂດແຂວງຫຼວງພະບາງ ແລະ ຍັງຈະຕ້ອງກໍ່ສ້າງຂົວຂ້າມແຫຼ່ງນ້ຳທຳມະ ຊາດອີກ 24 ແຫ່ງກັບຂຸດເຈາະອຸໂມງ 10 ແຫ່ງໃຫ້ແລ້ວສຳເລັດພາຍໃນທ້າຍປີ 2021 ຕໍ່ໄປ ສ່ວນການກໍ່ສ້າງສະຖານີລົດໄຟຫຼວງພະບາງນັ້ນ ບໍລິສັດວິສະວະກຳທາງລົດໄຟເລກ 8 ໄດ້ຄັດເລືອກໃຫ້ບໍລິສັດນ້ຳທາກໍ່ສ້າງຂົວ-ທາງຈຳກັດຂອງເອກະຊົນ ລາວ ເປັນຜູ້ ຮັບເໝົາກໍ່ສ້າງບົນເນື້ອທີ່ 147 ກວ່າເຮັກຕາ ໃນນີ້ເນື້ອທີ່ກວ່າ 135 ເຮັກຕາເປັນທີ່ດິນ ເວນຄືນຈາກປະຊາຊົນ ລາວ 143 ລາຍ ຊຶ່ງຈະຕ້ອງຈ່າຍຄ່າຊົດເຊີຍໃນມູນຄ່າລວມ 24 6 ກວ່າຕືີ້ກີບ ໂດຍທີ່ຜ່ານມາໄດ້ມີການຈ່າຍຄ່າຊົດເຊີຍໄປແລ້ວພຽງ 1 15 ກວ່າ ຕື້ກີບ ສຳລັບຜູ້ເສຍຫາຍ 30 ລາຍເທົ່ານັ້ນ ທາງດ້ານທ່ານ ຈັນ ວັນນະສີ ເຈົ້າເມືອງໆຈອມເພັດ ຖະແຫຼງວ່າເມືອງຈອມເພັດ ທີ່ມີ ທາງລົດໄຟຜ່ານ 19 ກິໂລແມັດນັ້ນ ໄດ້ຖືກຳນົດໃຫ້ເປັນພື້ນທີ່ຮອງຮັບການພັດທະ ນາເຂດເສດຖະກິດພິເສດໃນພື້ນທີ່ 3,850 ເຮັກຕາໃນເຂດ 10 ບ້ານ ໂດຍຜ່ານມາ ໄດ້ດຳເນີນການສຳຫຼວດແລ້ວ 1,694 ເຮັກຕາໃນເຂດ 6 ບ້ານຈຶ່ງຍັງເຫຼືອ 4 ບ້ານທີ່ ຈະຕ້ອງສຳຫຼວດເພື່ອປະເມີນຄ່າຊົດເຊີຍທີ່ຈະຕ້ອງຊຳລະໃຫ້ປະຊາຊົນທີ່ຖືກກະທົບ ດັ່ງກ່າວຕໍ່ໄປ ຊຶ່ງຕໍ່ບັນຫາດັ່ງກ່າວທ່ານ ບຸນຈັນ ສິນທະວົງ ລັດຖະມົນຕີວ່າການກະຊວງໂຍທາທິ ການ ແລະ ຂົນສົ່ງຢືນຢັນວ່າ ປະຊາຊົນ ລາວ ທີ່ຖືກກະທົບຈາກໂຄງການກໍ່ສ້າງທາງ ລົດໄຟ ລາວ ກັບ ຈີນ ຈະໄດ້ຮັບການຊົດເຊີນຕາມກົດໝາຍຢ່າງຄົບຖ້ວນ ໃນນີ້ລວມ ເຖິງປະຊາຊົນທີ່ຖືກໂຍກຍ້າຍໄປຢູ່ເຂດຈັດສັນໃໝ່ທີ່ມີການສ້າງເຮືອນ ແລະ ສາທາ ລະນຸປະໂພກຕ່າໆ ດັ່ງທີ່ທ່ານ ບຸນຈັນ ຢືນຢັນວ່າ "ພວກເຮົາຈະຕ້ອງໄດ້ກະກຽມວ່າ ເນື້ອທີ່ດິນນີ້ຢູ່ບ່ອນໃດ ກວ້າງເທົ່າໃດ ພ້ອມກັນນັ້ນ ກະສິໄດ້ມີການກະກຽມສິ່ງປູກສ້າງທີ່ພວກເຮົາຈະໄດ້ໂຍກຍ້າຍໄປນັ້ນມີເຮືອນຈັກຫຼັງ ມີສາທາລະນຸປະໂພກຕ່າງເປັນຕົ້ນແມ່ນ ໂຮງຮຽນ, ໂຮງໝໍ, ຫຼືວ່າສຸກສາລາ, ຕະຫຼາດ, ວັດ, ນ້ຳປະປາ, ໄຟຟ້າ, ເສັ້ນທາງ ຫຼື ອື່ນໆທີ່ເຫັນວ່າບ້ານດັ່ງກ່າວໄດ້ມີການກໍ່ສ້າງ ຜ່ານມາ " ການກໍ່ສ້າງທາງລົດໄຟ ລາວ-ຈີນ ໄດ້ຄືບໜ້າແລ້ວກວ່າ 70 ເປີເຊັນຂອງແຜນການ ໂດຍມີໄລຍະທາງຍາວທັງໝົດ 414 ກິໂລແມັດ ຊຶ່ງການດຳເນີນງານນັບແຕ່ທ້າຍປີ 2016 ເປັນຕົ້ນມາໄດ້ນຳໃຊ້ນາຍຊ່າງ ແລະ ແຮງງານຈາກ ຈີນ ກວ່າ 30,000 ຄົນ ເພື່ອໃຫ້ແລ້ວສຳເລັດຕາມກຳນົດໃນທ້າຍປີ 2021 ໂຄງການກໍ່ສ້າງທາງລົດໄຟ ລາວ-ຈີນ ກະທົບຕໍ່ປະຊາຊົນ ລາວ 4,411 ຄອບຄົວໃນ ເຂດແຂວງຫຼວງນ້ຳທາ, ອຸດົມໄຊ, ຫຼວງພະບາງ, ວຽງຈັນ ແລະ ນະຄອນຫຼວງວຽງຈັນ ໂດຍມີທີ່ດິນຖືກກະທົບ 3,832 ເຮັກຕາ, ສິ່ງປູກສ້າງ 3,346 ຫຼັງ ແລະ ຕົ້ນໄມ້ຕ່າງໆ ກວ່າ 9 ແສນຕົ້ນ ໂດຍກຸ່ມແລກປ່ຽນຂໍ້ມູນທີ່ດິນລະບຸວ່າ ມີການຊົດເຊີຍຕ່ຳກວ່າ ຄວາມເປັນຈິງ ເຊັ່ນທີ່ດິນເມືອງນາຊາຍທອງ ມີລາຄາສະເລ່ຍ 1 3 ລ້ານກີບ ແຕ່ໄດ້ ຄ່າຊົດເຊີຍພຽງ 137,000 ກີບຕໍ່ຕາແມັດເທົ່ານັ້ນ